GiliGold/VAD_KnessetCorpus huggingface dataset:
אלי גולדשמידט: יעבור פה חוק בעלות הרבה יותר גדולה ממה שאנו מוכנים, רק בגלל ההתעקשות שלך על נושא חדש.
אלי גולדשמידט: א' ברקן: יש לי הצעה.
אלי גולדשמידט: גם כאשר המחוקק עשה את חוק עידוד השקעות הון, הוא עשה הפרדה בחוק בין השקעות ההון.
אלי גולדשמידט: אני מוכן לשכנע - לעשות מאמץ, וזה לא יהיה קל - את חבר-הכנסת ויצמן שירי שלהצעת החוק הזה תהיה תחולה של שלוש שנים.
ויצמן שירי: בשום פנים ואופן, לא.
ויצמן שירי: מדובר על הקמת מפעל.
אלי גולדשמידט: לא צריך להקים את כל המפעל.
א' שניידר: אי אפשר.
א' ברקן: אני מציע הצעה אחרת.
א' ברקן: המחוקק כבר עשה בחוק עידוד השקעות הון הפרדה בין השקעות במפעלים גדולים, כשכמו שאתה מתאר זה עתיר הון והכל, לבין מפעלים יותר קטנים.
א' ברקן: הוא קבע סכום של 140 או 150 מליון שקל.
ויצמן שירי: מה שאתה אומר לא נכון.
אלי גולדשמידט: אמיר ברקן, מה היא ההצעה?
א' שניידר: זה כתוב בחוק.
א' ברקן: זה כתוב בחוק.
א' ברקן: בסדר, אז זה לא נכון.
א' ברקן: אני מציע, שבסעיף 3 שיעור המענק להשקעה למפעל יהיה 38% להשקעות שנמוכות מ-140 מליון שקל.
א' ברקן: אז, זה עושה שכל.
אלי גולדשמידט: חבר-הכנסת שירי, האם אתה מוכן לזה?
אלי גולדשמידט: האם זה על פחות מ-140 מליון שקל?
א' ברקן: השקעה.
א' ברקן: כלומר, להעתיק את מה שכתוב היום בחוק.
אלי גולדשמידט: זו הצעה שהיא מאה אחוז.
אלי גולדשמידט: מדובר על 140 מליון שקל כתיקרה.
ויצמן שירי: זה 35 מליון דולר.
ויצמן שירי: מה זה 35 מליון דולר?
ויצמן שירי: האם זה מפעלון?
ויצמן שירי: אלה בתי-מלאכה.
ויצמן שירי: אני לא רוצה מפעלי טכסטיל או מפעלי שיש.
יוחנן כהן: קח את "סמי קונדקטור" כדוגמא - 1.250 מיליארד שקל.
ויצמן שירי: באתם לכאן, ואמרתם, לגבי 400 מקומות עבודה ל"סמי קונדקטור", למה חשוב לתת להם את המענק.
יוחנן כהן: 1.250 מיליארד שקל.
אלי גולדשמידט: אמיר ברקן, האם אתה עומד על טענת נושא חדש?
א' ברקן: כן, ואני מציע את ההצעה הזו.
ויצמן שירי: תציע מה שאתה רוצה.
ויצמן שירי: אני מבקש על ההצעה המקורית שלי.
אלי גולדשמידט: בעמידה שלך על טענת נושא חדש הוספת למדינת ישראל חצי מיליארד שקל.
אלי גולדשמידט: ו' שירי: וזאת, בלי מקומות עבודה.
אלי גולדשמידט: אני אתחשבן איתכם, עם האוצר, על העניין הזה, על ההתנהגות הזו.
ויצמן שירי: עכשיו, הולכים להצבעה.
אלי גולדשמידט: אפשר להצביע.
ויצמן שירי: הנוסח כמו שלי עם הקטע הזה שהוא בא ואומר "חדש".
ויצמן שירי: אין חדש.
יוחנן כהן: קו הרוחב 120 חותך את איזור התעשיה הדרומי.
ויצמן שירי: זה חדש.
ויצמן שירי: תגיש הסתייגות.
אלי גולדשמידט: תגיש הסתייגות.
אלי גולדשמידט: לגבי הסתייגות על החקלאות, זה יעבור בוועדת הכנסת, אם זה נושא חדש.
אלי גולדשמידט: אני לא מצביע על ההסתייגויות.
א' שניידר: מה זה נושא חדש?
א' שניידר: אם אתה מעלה זאת עכשיו כהסתייגות ואם מישהו יאמר שזה נושא חדש- - -
א' קרשנר: הולכים ממילא לנושא חדש בוועדת הכנסת.
א' שניידר: היו"ר א' גולדשמידט: את ההסתייגות שלי אביא.
א' שניידר: אם מישהו יבקש נושא חדש, צריך להעלות.
א' שניידר: רבותי, הפתרון קיים.
א' שניידר: אנו נצביע על החוק AS IS.
א' שניידר: אני אגיש הסתייגות שנצביע עליה, וחבר-הכנסת יצחק כהן יגיש הסתייגות שנצביע עליה.
א' שניידר: אני אגיש הסתייגות שזה חל גם על חקלאות--
יוחנן כהן: --ואני אגיש על קו רוחב 120.
אלי גולדשמידט: --ואתה תגיש הסתייגות שזה חל על קו רוחב 120.
אלי גולדשמידט: אם מישהו יטען נושא חדש, רק ההסתייגויות שלנו יעברו לוועדת הכנסת ולא החוק כולו.
מאיר פרוש: מה הדין לגבי תיירות?
אלי גולדשמידט: אינני מתעסק בתיירות.
אלי גולדשמידט: אינני בטוח, שאני צריך לעודד בים-המלח כמו שאני צריך לעודד אפילו באשדוד.
משה גפני: היושב-ראש גולדשמידט, אינך יכול כרגע להצביע אם יש טענת נושא חדש.
אלי גולדשמידט: זה על ההסתייגות שלי.
יעקב ליצמן: אין על החוק טענת נושא חדש.
אלי גולדשמידט: אנה שניידר, קיראי את החוק.
א' שניידר: קראתי את החוק.
אלי גולדשמידט: החוק הוקרא.
אלי גולדשמידט: אני מעמיד להצבעה את הצעת החוק.
אלי גולדשמידט: מי בעד החוק והכנתו לקריאה שניה ולקריאה שלישית.
אלי גולדשמידט: ה צ ב ע ה בעד - הרוב נגד - 1 נמנעים - אין הצעת חוק לעידוד השקעות הון (תיקון מס' 51) (הטבות למפעלים בנגב), התשס"א-2001, התקבלה.
אלי גולדשמידט: חבר-כנסת אחד הצביע נגד, ואין נמנעים.
אלי גולדשמידט: החוק אושר לקריאה שניה ולקריאה שלישית.
משה גפני: אולי חבר-הכנסת פריצקי טעה בהצבעה.
משה גפני: האם "שינוי" נגד הנגב?
ויצמן שירי: הוא המצביע היחיד נגד.
משה גפני: אינני מאמין.
משה גפני: אני רוצה לדעת האם שינוי נגד הנגב.
אלי גולדשמידט: אני מגיש הסתייגות שהחוק הזה יחול גם על החקלאות.
א' ברקן: נושא חדש.
אלי גולדשמידט: האם אני יכול להצביע?
א' שניידר: אתה מציע את התיקון, ולפי סעיף 120 לתקנון טוענת הממשלה נושא חדש.
א' שניידר: אתה צריך להעביר זאת לוועדת הכנסת.
אלי גולדשמידט: וזאת, בלי להצביע על ההסתייגות?
יוחנן כהן: עם הצבעה.
א' שניידר: בלי להצביע.
א' שניידר: היו"ר א' גולדשמידט: אם כך, אנו מבקשים זאת להחיל על החקלאות.
א' שניידר: זה יעבור לוועדת הכנסת כנושא חדש.
א' שניידר: ההסתייגות של חבר-הכנסת יצחק כהן היא להעביר זאת כקו רוחב 120 - גם זה יעבור לוועדת הכנסת כנושא חדש.
יוסף יצחק פריצקי: - - -
אלי גולדשמידט: זה יפול.
אלי גולדשמידט: אני מעמיד להצבעה את הסתייגות האוצר שתהיה תיקרה של 140 מליון שקל בלבד.
אלי גולדשמידט: בעד - 1 נגד - הרוב הסתייגות האוצר לא נתקבלה.
אלי גולדשמידט: אתה יכול להעלות אותה למליאה.
ויצמן שירי: על ההסתייגות אשב איתו בנפרד.
אלי גולדשמידט: אנו עוברים להצעת החוק של חבר-הכנסת סבן.
אלי גולדשמידט: חבר-הכנסת שירי, עלי לצאת ואני מבקש שתחליף אותי לכמה דקות.
יעקב ליצמן: היושב-ראש גולדשמידט, האם יש התנגדות להצעת החוק של חבר-הכנסת סבן?
יעקב ליצמן: (יו"ר הוועדה, חה"כ א' גולדשמידט, יוצא מחדר הישיבות.
ויצמן שירי: אין התנגדות.
ויצמן שירי: היא תקריא את הצעת החוק, ונצביע.
ויצמן שירי: הצעה לסדר
משה גפני: מהבוקר אני מחכה לומר הצעה לסדר.
ויצמן שירי: האם זה קשור להצעת החוק?
משה גפני: התפרסם בעיתון "הארץ" כתבה של הכתב הכלכלי הבכיר צבי זרחיה הכלכלי.
משה גפני: היה דיון כאן בוועדת הכספים.
ויצמן שירי: אמיר ברקן, אני אומר לך: אתה תדבר עם עיתונאים, אחרי שאנו הצבענו, כמו שאנו זה ואתה תסלף את זה - אני אעשה לך בעיות.
ויצמן שירי: האם לא היה פה דיון?
א' ברקן: האם אני אמרתי שלא היה פה דיון?
ויצמן שירי: האם אתה קיבלת אישור לדבר עם עיתונאים?
ויצמן שירי: האם קיבלת אישור מהשר שלך?
א' ברקן: תפנה לשר שלי.
משה גפני: היה דיון בוועדת הכספים.
משה גפני: ישבו פה חברי הוועדה, וישב פה ניסן רז.
משה גפני: העלינו את הטענה שבמשרד החינוך בארגוני התרבות יש קריטריון: לעמותות החילוניות, תרבות חילונית הומניסטית, לא צריך השתתפות עצמית בכלל, לתרבות הציונית דתית צריך 10% השתתפות עצמית, ובתרבות החרדית בלבד היה צריך 25% השתתפות עצמית.
משה גפני: אנו, חברי הוועדה, טענו בוועדה, ואפילו אמנון דה-הרטוך שאני מזכיר את שמו בחיל וברעדה אמר: "הם צודקים".
משה גפני: הלך חבר-הכנסת פריצקי, חבר הוועדה, והעביר לצבי זרחיה כתבה, ואמר לו: "תראה, מפלים את התרבות החרדית לטובה", בגלל זה שתיקנו את זה ל-10%.
משה גפני: הנה הכתבה.
משה גפני: אני שואל את חבר-הכנסת פריצקי על כך.
יוסף יצחק פריצקי: לכן, ההצעה לסדר היא?
משה גפני: הוא הבין שחבר-הכנסת פריצקי, חבר ועדה רציני, מדבר דברים רציניים.
משה גפני: מ"מ היו"ר ו' שירי: חבר-הכנסת גפני, אני מקווה שמי שצריך לשמוע אותך שמע אותך.
משה גפני: האם אתה רוצה להגיש הסתייגות על מה שכתוב בעיתון?
יוסף יצחק פריצקי: מה היא ההצעה לסדר?
ויצמן שירי: הצעת חוק מענק מיוחד לעידוד הנגב (תיקוני חקיקה), התשס"א-2001
ויצמן שירי: עתה, אנו בחוק של חבר-הכנסת יצחק סבן.
א' שניידר: הצעת חוק מענק מיוחד לעידוד הנגב (תיקוני חקיקה), התשס"א-2001.
א' שניידר: [קוראת סעיף 1, בהצעת החוק: "בחוק זה - 'נגב' - כהגדרתו בחוק הרשות לפיתוח הנגב.
א' שניידר: ..".] רציתי לציין, שבחוק הרשות לפיתוח הנגב מדובר על קו רוחב 115.
א' שניידר: השאלה היא האם אתם מודעים לזה.
יוחנן כהן: יש לי הסתייגות להעלות זאת לקו רוחב 120.
מאיר פרוש: זה יהיה נושא חדש.
ויצמן שירי: עם כל הכבוד לאשקלון, כשאתה כל הזמן אומר "אשקלון, אשקלון"--
יוחנן כהן: אתה אומר: "באר-שבע, באר-שבע".
ויצמן שירי: --זה לא הנגב.
ויצמן שירי: יש בעיות עם הנגב.
ויצמן שירי: מבקר המדינה לא כתב דבר על אשקלון אלא על הנגב.
יוחנן כהן: חבר-הכנסת שירי, אינני רוצה להכעיס אותך.
ויצמן שירי: אני אומר לך, שעל ירושלים אצביע נגד, ואין חוכמות.
ויצמן שירי: אתה מטרפד - אני אטרפד את ירושלים.
א' שניידר: [קוראת סעיף 2, בהצעת החוק, לגבי תיקון חוק הלוואות לדיור: "בחוק הלוואות לדיור, התשנ"ב-1992, אחרי סעיף 6א יבוא: 'סעיף 6ב - מענק מיוחד לזכאים בנגב - (א) זכאי אשר ירכוש דירה בנגב יקבל - (1) מענק בגובה 30 אלף שקלים חדשים; (2) הלוואה על סך 30 אלף שקלים חדשים אשר תהפוך למענק או תועמד לפירעון לפי העניין בהתקיים התנאים הקבועים בכללים.
א' שניידר: (ב) השר יעדכן אחת לשישה חודשים את שיעורי ההלוואות והמענקים לפי סעיף קטן (א) על-פי שיעור עליית המדד.
א' שניידר: (ג) אין בהוראות סעיף זה כדי לגרוע מההטבות הניתנות על-פי כל דין'".
א' שניידר: ] [קוראת סעיף 3, בהצעת החוק, לגבי תיקון חוק מיסוי מקרקעין (שבח, מכירה ורכישה): "בחוק מיסוי מקרקעין (שבח, מכירה ורכישה), התשכ"ג-1963, אחרי סעיף 9א יבוא: '9ב - מענק מיוחד לזכאים בנגב'" - זו תהיה הנחה ממס רכישה לזכאים בנגב - "'(א) זכאי הרוכש דירה בנגב, יקבל הנחה במס רכישה בשיעור מחצית מסכום מס הרכישה שעליו לשלם על-פי כל דין.
א' שניידר: (ב) בסעיף זה 'זכאי' - כהגדרתו בחוק הלוואות לדיור, התשנ"ב-1992; 'נגב' - כהגדרתו בחוק הרשות לפיתוח הנגב, התשנ"ב-1991.
א' שניידר: '".]
י' ייטב: בהכנה לקריאה ראשונה הוועדה החליטה שנושא מס רכישה יידון לפני הוועדה בהכנה לקריאה שניה ולקריאה שלישית.
ויצמן שירי: האם אתם רוצים לבטל את מס הרכישה?
י' ייטב: אנו רוצים לבטל את הפטור.
ויצמן שירי: קודם כל, תבטלו את מס המכירה שלקחתם וגביתם כשאין מאחורי זה שום הצדקה לכל המס רכוש.
ויצמן שירי: ברגע שתבטלו את מס המכירה, נדבר על עניין מס רכישה.
א' אליהו: ברצוני להזכיר לוועדה, שלא מזמן היו הצעות דומות בהקשרים של חוק לחיזוק ירושלים, והוועדה עצמה מצאה לנכון להוריד את ההטבות האלה.
א' אליהו: אני חושב, שאותו רציונל שהינחה את הוועדה במקרים הקודמים צריך להנחותה גם במקרה הזה.
א' אליהו: אני רוצה גם להסביר מה היו השיקולים בשלם הוועדה בהצעות הקודמות החליטה לרדת מהנושא.
א' אליהו: יש לזכור שרק ב-1996 נעשה איזה שהוא נסיון לעשות דברים.
א' אליהו: בעצה אחת עם ועדת הכספים, באו ולקחו את מדרגות מס הרכישה ואת המדרגה המופחתת של חצי אחוז - ממדרגה שעמדה על מאה אלף שקל הרחיבו אותה למדרגה של מאה אלף דולר.
א' אליהו: במקביל, ביטלו את תקנה 13 שנתנה הטבות או הנחות לישובי ספר.
א' אליהו: הרציונל היה: "בואו וניתן מדרגה רצינית שמכסה את העלות בדרך-כלל של הדירות בישובי הספר", ואז אנו נותנים לה חצי אחוז - זו ההנחה המכסימלית - ובמקביל גם לא צריך לתת הנחות פרטניות לישובים.
א' אליהו: אחרי שזה עבר, אחרי שהמדרגה המורחבת קיימת, אנו עכשיו מחזירים בדלת האחורית, ובאופן פרטני מתחילים עכשיו לתת עוד פעם הנחות.
א' אליהו: זה נוגד את הרציונל, וזה לא יהיה לטובת העניין.
א' אליהו: יתר על כן, הנסיון מלמד שמתן הנחה ברמת הנכס, בסופו של דבר, זו לא הנחה לרוכש.
א' אליהו: בסופו של דבר, זה משפיע רק על מחיר המכירה של הקבלן.
א' אליהו: בסופו של דבר, הקבלן יגבה את העודף הזה, והנסיון מלמד זאת.
ויצמן שירי: אתה תקבל מס יותר גבוה.
א' אליהו: אבל, זה לא מעודד את הרציונל של החוק.
א' אליהו: כמו שהוועדה חשבה לנכון לרדת מהנושאים האלה בהצעות החוק האחרות - בחיזוק ירושלים, בעיגון זכויות החקלאים ובכל מיני הצעות חוק אחרות - כך יהיה גם נכון לרדת מזה כאן.
ויצמן שירי: הייתי מסכים איתכם, אלמלא גם יוני קפלן, שישב כאן, הסכים על עניין מס המכירה.
ויצמן שירי: למעשה, מס מכירה נועד אז לבטל את מס הרכוש.
א' אליהו: לא לבלבל בין מס רכוש ומס רכישה.
ויצמן שירי: אין בלבול.
ויצמן שירי: מס רכוש משלמים על אחזקת הקרקע, ומס רכישה משלמים על קניית הדירה עם הקרקע ועם הכל.
ויצמן שירי: מה שהיה עם מס המכירה הזה הוא, שהשר שוחט גם הודה שמי שנדפק חזק מהעניין הזה זה במקומות שלמעשה לא היה מס רכוש על הקרקע.
ויצמן שירי: אם אתה לוקח את הנגב, ואנו מתמקדים בנגב, בנגב אין קרקעות מדינה.
ויצמן שירי: כל הקרקעות הן פרוגרמה של משרד השיכון.
ויצמן שירי: כשאתה הולך וקונה קרקע, וסתם כדוגמא ניקח את באר-שבע, תוריד את הקטע של הפיתוח כי זה לא נחשב במס הרכוש, מחיר הקרקע נטו הוא פחות מ-5,000 דולר.
ויצמן שירי: תעשה לך חשבון לגבי 5,000 דולר כמה היה מס רכוש לשנה.
ויצמן שירי: היית משלם 20 דולר על הקרקע.
ויצמן שירי: היות וזו קרקע בפרוגרמה, לא היית מחזיק את הקרקע ואז היית צריך לבנות.
ויצמן שירי: מה עשיתם?
ויצמן שירי: באתם ולקחת ממחיר הקרקע, ממחיר הדירה, 8 פרומיל.
ויצמן שירי: - נכון?
א' אליהו: זה לא שייך.
ויצמן שירי: זה בדיוק הנושא.
ויצמן שירי: חבר-הכנסת איציק, אתה תתנגד אם הם יוסיפו 5,000 שקל למענק?
משה גפני: חבר-הכנסת שירי, אני מבקש מתחילת הישיבה לדבר.
משה גפני: היה החוק של חבר-הכנסת פרוש לגבי נושא ירושלים.
משה גפני: היתה טענה של אנשי מס הכנסה, שנושא הנחה במס רכישה מסבך את העניין מבחינת ההתארגנות שלהם וכו'.
משה גפני: חבר-הכנסת גולדשמידט הציע, באותה ישיבה - ואני חושב שזה היה בסופו של דבר גם על דעתם, והם לא מקבלים את כל החוק - והם הסכימו לעיקרון, והסכים לזה חבר-הכנסת פרוש וזו היתה הצעה של חבר-הכנסת גולדשמידט, לבטל את הסעיף של ההנחה במס רכישה, ובמקום זה לתת סכום דומה, לתת מענק פיתוח.
משה גפני: הם יוצאים נשכרים בעניין שלא צריך להיערך, והתושב מקבל את ההנחה דרך מענק פיתוח.
משה גפני: אפשר להעתיק זאת מהחוק של ירושלים ולהעביר זאת לכאן.
משה גפני: ואז, הם מתנגדים לכל החוק - זה בסדר.
משה גפני: לגבי זה שהם מתנגדים לכל החוק, אינני מבין אותם בכלל.
משה גפני: אינני מבין את אנשי האוצר.
משה גפני: יש חבל ארץ כזה גדול במדינת ישראל ריק ומתרוקן מדי שנה ונכנסות אוכלוסיות חלשות והחזקות והמבוססות עוזבות.
משה גפני: האוצר היה צריך לתמוך בזה.
משה גפני: מדובר ב-150 אלף נפש.
משה גפני: יש פה שלושה חוקים, והיה צריך לתמוך בזה.
משה גפני: הם טועים בכל העיקרון.
משה גפני: מ' ברכה: החוק טוב כשלעצמו, אך איננו מדבר לחלק גדול מהאוכלוסיה.
משה גפני: במקום שאין בניה ציבורית ואין בניה קבלנית, אנשים שבונים באופן עצמאי - הם מחוץ לקונטקסט.
ויצמן שירי: מדובר על כל מי שיש לו תעודת זכאות.
מוחמד ברכה: אני מבין, אך כתוב בסעיף 6ב(א) "זכאי אשר ירכוש.
מוחמד ברכה: ..".
מוחמד ברכה: צריך להיות כתוב: "ירכוש או יבנה".
ויצמן שירי: אתה תכניס הסתייגות, ונצביע עליה.
מוסי רז: זה לא עניין של הסתייגות.
מוסי רז: אני חושב, שיש פה קונצנזוס.
מוסי רז: מבחינה משפטית, צריך לנסח את החוק שגם מי שבונה בית זכאי.
ויצמן שירי: החוק חל על מי שבונה בית בתנאי שהוא זכאי.
א' שניידר: מה זה "בונה בית"?
ויצמן שירי: אם הוא בונה בבניה עצמית ובתנאי שהוא זכאי.
ויצמן שירי: מוגדר בחוק בדיוק מה הוא זכאי.
יצחק סבן: אפשר לומר: זכאי אשר ירכוש או יבנה דירה.
יוסף יצחק פריצקי: האם אתה מבין מה אתה פותח פה?
ויצמן שירי: פותח את מה שצריך לפתוח.
ויצמן שירי: יש הסתייגות לאגף התקציבים.
א' רגב: רציתי לציין, שההערכה התקציבית של החוק הזה היא כארבעים מליון שקל.
א' רגב: אזכיר, שמטרת סיוע המקום היא לעודד את מדיניות הממשלה לפיזור אוכלוסין.
א' רגב: לכן, קבעו איזורי עדיפות לאומית א' שרחוקים מהמרכז ואיזורי עדיפות לאומית ב' שנמצאים יותר קרוב למרכז.
א' רגב: מה שעושים פה הוא, שקובעים את כל הנגב כמיקשה אחת.
יעקב ליצמן: מה היא תשובתך למבקר המדינה?
א' רגב: אסיים את המשפט.
א' רגב: מה שקורה הוא, שלא שווה עכשיו לאנשים בדימונה, בירוחם ובאופקים לעבור לדימונה, ירוחם ואופקים, כי כולם יעברו לבאר-שבע.
א' רגב: אתה מפר את האיזון.
ויצמן שירי: חבר-הכנסת סבן, התוספות האלה חלות בנוסף- - -
יצחק סבן: זה כתוב.
יצחק סבן: לא צריך להגיד זאת.
א' רגב: למעשה ,מופר פה האיזון בין הישובים המרוחקים מהמרכז לבין הישובים הקרובים אליו.
יצחק סבן: לא נכון.
מאיר פרוש: הקרקע בדימונה הרבה יותר זולה מאשר בבאר-שבע.
ויצמן שירי: הקרקע בדימונה היא אפס.
יעקב ליצמן: חבר-הכנסת שירי, אני מבקש הסתייגות להשוות את הנגב לירושלים.
א' רגב: עוד נושא חשוב להזכירו - אני רוצה להקריא לכם נתונים מה מקבל היום זכאי באיזור עדיפות לאומית א' בנגב.
א' רגב: הוא מקבל סיוע מקום בסך 80 אלף שקל, ומזה 42.5 אלף שקל במענק פלוס סיבסוד החזרי הפיתוח בשיעור של 50%.
א' רגב: באיזור עדיפות לאומית ב' יש סיוע מקום של 60 אלף שקל, ומזה 20 אלף שקל במענק- - -
יוחנן כהן: יופי.
יוחנן כהן: א' רגב: מה שקורה שהוא, שבאיזורים בהם אין ביקוש זה לא יעזור.
יוחנן כהן: באיזורים כגון באר-שבע ואילת שם יש ביקוש לקרקעות, אתה למעשה נותן להם עוד.
יצחק סבן: למה זה לא יעזור?
יצחק סבן: מה אתה מדבר?
א' רגב: אנו מנהלים מעקב אחרי תוצאות של מיכרזי מינהל מקרקעי ישראל ומשרד הבינוי והשיכון.
א' רגב: אני יכול להגיד לך, ואם אתה רוצה אני יכול לתת לך את הנתונים, שיש ביקוש גבוה מאד לקרקעות גם בבאר-שבע וגם באיזור אילת.
א' רגב: מה שאתה עושה הוא שאתה נותן עוד הנחה שלא צריך לתת אותה.
ויצמן שירי: מה שאתה אומר הוא, שלמעשה מבקר המדינה כתב שטויות.
ויצמן שירי: לגבי 40 מליון שקל, אני אומר שהלוואי וזה יהיה 100 מליון שקל.
ויצמן שירי: אתה הולך על נתון שקונים בממוצע שם אלף דירות, והלוואי וזה יהיה 2,500 דירות ואז המספרים שלך ישתנו - נכון?
ויצמן שירי: מה יקרה כתוצאה מהעניין הזה?
ויצמן שירי: אם יהיו 2,500, כתוצאה מהעניין הזה יהיו עוד מקומות עבודה לאנשים?
ויצמן שירי: תפסיקו לשלם דמי אבטלה?
ויצמן שירי: תפסיקו להסתכל תמיד על החור בגרוש.
ויצמן שירי: כשאתם מסתכלים מתל-אביב או אף מירושלים על הנגב, תבואו לשם ותראו איך אנשים חיים ואחר כך תוכלו לדבר.
א' אליהו: למה לא לאמץ את המודל של ירושלים?
ויצמן שירי: אני מוכן, ואין בעיה.
ויצמן שירי: חבר-הכנסת סבן, האם אתה מוכן לסידור הזה?
ויצמן שירי: מדובר על כך שמגדילים את המענק ב-5,000 שקל.
משה גפני: מוסיפים מענק פיתוח של 10,000 שקל, ומוחקים את הסעיף של מס רכישה.
א' שניידר: כמה מענק הפיתוח?
משה גפני: זה 10,000 שקל.
משה גפני: בירושלים אנו נתנו יותר.
ויצמן שירי: בירושלים הפיתוח הוא גם יותר.
א' שניידר: כלומר, 10,000 שקל, ומס רכישה יורד.
א' שניידר: (יו"ר הוועדה, חה"כ א' גולדשמידט, חוזר לחדר הישיבות.
ויצמן שירי: זוג צעיר שקונה דירה במאה אלף דולר כשכל הדירה משכנתא - האם את יודעת מה זה בשבילו 10,000 שקל?
ויצמן שירי: האם יש דירות רק במאה אלף דולר?
דובר: תגביל את זה.
ויצמן שירי: טוב.
ויצמן שירי: בוא ונעשה זאת 5,000 שקל.
יצחק סבן: בירושלים זה 20 אלף שקל.
ויצמן שירי: דירה בירושלים עולה 250 אלף דולר.
ויצמן שירי: חבר-הכנסת סבן, אתה רוצה לכסות את מס הרכישה - נכון?
ויצמן שירי: זה מכסה לך את מס הרכישה.
א' אליהו: 5,000 שקל מכסה את המס.
ויצמן שירי: עד מאה אלף שקל ראשונים זה חצי אחוז.
משה גפני: זה לא מכסה.
א' אליהו: מה מחיר דירה ממוצעת בנגב?
ויצמן שירי: 120 אלף דולר.
ויצמן שירי: עד 20 אלף דולר זה חצי אחוז.
א' אליהו: על 100 אלף דולר זה חצי אחוז.
א' אליהו: זה 500 דולר.
ויצמן שירי: אתה מדבר על 100 אלף דולר או על 100 אלף שקל?
ויצמן שירי: דוברת: 100 אלף דולר.
ויצמן שירי: זה 5,000 שקל.
מאיר פרוש: זה מסדר את העניין הזה.
מוחמד ברכה: צריך שהניסוח יקח בחשבון את ההערה שלי.
ויצמן שירי: כתבנו את ההערה של זכאי שרוכש או בונה.
ויצמן שירי: אנה שניידר, האם את יכולה לקרוא את ההצעה?
א' שניידר: אני צריכה לנסח מחדש.
א' שניידר: אינני יכולה לנסח זאת עכשיו.
ישראל כץ: חבר-הכנסת שירי, מה זה "רוכש או בונה"?
ויצמן שירי: אם הוא זכאי, יקבל.
ישראל כץ: איך זה היום?
א' שניידר: תצביע על העקרונות בקריאה שניה.
א' שניידר: ממילא זה לא עולה היום.
ויצמן שירי: תראו, יש שני נושאים שהוספנו לעניין הזה ושינינו.
ויצמן שירי: שלב ראשון - מבטלים את הביטול של מס רכישה, ומגדילים ב-5,000 שקל במענק הפיתוח.
ויצמן שירי: מי בעד? (יו"ר הוועדה, חה"כ א' גולדשמידט, יוצא מחדר הישיבות.
ס' שברצביין: כתוב פה, שהצעת החוק תחול על אנשים שרוכשים דירה.
ס' שברצביין: אולי נכתוב אנשים שירכשו ויגורו בדירה?
ס' שברצביין: אתה רוצה שהם יגורו שם.
ס' שברצביין: מ' פרוש: זכאים חייבים לגור.
יעקב ליצמן: מה עם הוספת המלה "בונה"?
ויצמן שירי: זה יהיה הסעיף השני.
ויצמן שירי: אני מעמיד להצבעה את התוספת של 5,000 שקל וביטול ההנחה של מס רכישה.
ויצמן שירי: ה צ ב ע ה ההצעה, לתוספת של 5,000 שקל וביטול ההנחה של מס רכישה, התקבלה.
ויצמן שירי: זה אושר.
ויצמן שירי: נושא נוסף הוא, שזכאי הוא זה שרוכש או בונה.
ויצמן שירי: האם זה מופיע?
א' שניידר: כבר אמרנו את זה.
ויצמן שירי: ה צ ב ע ה ההצעה, שצויינה ע"י מ"מ היו"ר ו' שירי לגבי זכאי שרוכש או בונה, התקבלה.
ויצמן שירי: מי בעד ההצעה להעביר את הצעת החוק של חבר-הכנסת יצחק סבן לקריאה שניה ולקריאה שלישית?
ויצמן שירי: ה צ ב ע ה ההצעה, להעביר את הצעת החוק של חבר-הכנסת י' סבן לקריאה שניה ולקריאה שלישית, התקבלה.
משה גפני: איפה חבר-הכנסת פריצקי?
משה גפני: חבר-הכנסת פריצקי, תצביע.
משה גפני: חבר-הכנסת שירי, לא הצביעו.
משה גפני: מ"מ היו"ר ו' שירי: חבר-הכנסת פריצקי, האם אתה רוצה שאצביע שוב כדי שתצביע בעד זה או לא?
יוסף יצחק פריצקי: אם אתה רוצה עוד הצבעה, תעשה עוד הצבעה.
יוסף יצחק פריצקי: תקנות המים (תעריפי מים המסופקים מאת מקורות) (תיקון מס' 3), התשס"א-2000
ויצמן שירי: מונחת לפנינו הצעה לתיקון התקנות בדבר תעריפים למים לחקלאות המסופקים ע"י חברת מקורות.
א' ימיני: בהעלאת התעריפים האחרונה של מים המסופקים ע"י חברת "מקורות" יצא שגם מים בערבה, שזה איזור מנותק ממערכת המים הארצית - המים המליחים: עלה התעריף מכיון שהוא היה צמוד לתעריפי המים השפירים ביתר חלקי הארץ.
א' ימיני: לאחר שקיבלנו בקשה מחבר-הכנסת שירי לבדוק את הנושא ולשנות את זה שבערבה בכל פעם שמעלים את המים השפירים לא אוטומטית יעלו מים מליחים שבערבה, לא יקרה המצב הזה.
א' ימיני: מה שעשינו הוא, שהחזרנו את המצב שהיה טרם העלאת התעריפים, ובעתיד בכל פעם שתהיה העלאת תעריפים של מים לחקלאות - לגבי הערבה זה יידון בנפרד.
ויצמן שירי: הערבה והר הנגב.
א' ימיני: הערבה והר הנגב, שזה האיזור שמנותק למעשה מהמערכת הארצית.
יוסף יצחק פריצקי: למה משתמשים במים מליחים?
א' ימיני: רק לחקלאות.
יוסף יצחק פריצקי: באלו גידולים?
יוסף יצחק פריצקי: על מה מדובר פה?
ויצמן שירי: מדגים ועד גפנים.
ויצמן שירי: אני מעמיד להצבעה את תקנות המים (תעריפים המסופקים מאת מקורות) (תיקון מס' 3), התשס"א-2000.
ויצמן שירי: ה צ ב ע ה תקנות המים (תעריפים המסופקים מאת מקורות) (תיקון מס' 3), התשס"א-2000, התקבלו.
ויצמן שירי: התקנות האלה אושרו.
ויצמן שירי: החלטה לפי סעיף 63א' לחוק החברות הממשלתיות - בזק און ליין בע"מ
ויצמן שירי: מונחת לפנינו החלטה לפי סעיף 63א' לחוק החברות הממשלתיות - בזק און ליין בע"מ.
י' יעקובס: אומר שלושה משפטים על הנושא, ואנה שניידר תסביר את ההיבט המשפטי של סמכותכם בהקשר הזה.
י' יעקובס: "בזק" החליטה, שהיא צריכה, גם לטובת בעלי המניות שלה וגם לטובת שיפור המהלך העיסקי שלה, לפתוח חברה שנותנת שירותי קוד-סנטר גם לשיחות נכנסות וגם לשיחות יוצאות.
י' יעקובס: אם מישהו ירצה, אפרט.
י' יעקובס: (יו"ר הוועדה, חה"כ א' גולדשמידט, חוזר לחדר הישיבות.
י' יעקובס: ) ברוח הדברים שאתם מדברים בהם היום, החברה תוקם בבאר-שבע, ועד סוף שנת 2001 היא תספק 400 מקומות עבודה.
י' יעקובס: זה בהקשר של הדיונים היום.
י' יעקובס: אתם נדרשים לאשר פטור לחברה מהוראות סעיף 4(א') לחוק החברות הממשלתיות.
י' יעקובס: אנה שניידר תאמר מה היא הסמכות שלכם.
א' שניידר: סעיף 4(א') לחוק החברות הממשלתיות קובע, שחברה ממשלתית תפעל לפי השיקולים העיסקיים שעל-פיהם נוהגת לפעול חברה לא ממשלתית, אלא אם כן קבעה לה הממשלה, באישור ועדת הכספים של הכנסת, שיקולי פעולה אחרים.
א' שניידר: ישנו סעיף נוסף, סעיף 63א', שאומר שההוראה המסמיכה בסעיף 4(א'), כלומר הקביעה של השיקולים האחרים, לא יחולו על חברה אשר הממשלה באישור ועדת הכספים החליטה שמטעמים של הצעת מניות לציבור מחייבים שלא להחיל את ההוראות האלה על החברה הזאת.
א' שניידר: מכוח הסעיף הזה, הגיעה רשות החברות הממשלתיות עם הבקשה לוועדה.
יוסף יצחק פריצקי: כלומר, יהיו רק שיקולים עיסקיים.
ויצמן שירי: ה צ ב ע ה הבקשה להחלטה לפי סעיף 63א' לחוק החברות הממשלתיות - בזק און ליין בע"מ - התקבלה.
ויצמן שירי: עתה, הצעת חוק מס רכוש וקרן פיצויים (תיקון מס' 29), התשס"א-2000.
א' שניידר: זו ההצעה של הממשלה.
יעקב ליצמן: אולי נתחיל מהחוק של חבר-הכנסת ברכה?
א' קרשנר: זו הצעת החוק של הממשלה.
ויצמן שירי: הממשלה תחכה.
ויצמן שירי: הוא פה מהבוקר.
ויצמן שירי: חבר-הכנסת ברכה, אנו דנים עכשיו בעניין שלך, בהצעת החוק שלך - הצעת חוק מס רכוש וקרן פיצויים (תיקון - הורדת חובות מס רכוש לשנים קודמות), התש"ס-2000.
א' שניידר: האינך דן בהצעת החוק של הממשלה?
א' שניידר: יש שתי הצעות חוק לגבי מס רכוש.
ויצמן שירי: האם זה תלוי בזה?
ויצמן שירי: אנו דנים כרגע על הצעת החוק שלו.
א' שניידר: האם עכשיו הצעת החוק של חבר-הכנסת ברכה?
א' שניידר: זה להכנה לקריאה ראשונה.
ויצמן שירי: אנו דנים עכשיו בהצעה שלו.
ויצמן שירי: אינני מבין מה הבעיה.
ויצמן שירי: האם זה סותר האם דנים עכשיו בזה או בזה?
א' קרשנר: את זה אפשר להעביר לקריאה שניה, ואת זה - - -
יעקב ליצמן: מר קרשנר, מה מפריע לך?
א' שניידר: זה לא משנה.
ויצמן שירי: האם משפטית זה משנה?
מוחמד ברכה: הצעת החוק מדברת בעד עצמה.
מוחמד ברכה: הבנתי, שלאוצר יש קושי עם הסעיף של מי ששילם מעבר לעשר שנים, שצריך להחזיר לו.
מוחמד ברכה: אני חושב, שיש מקום להחליף זאת במשהו אחר.
מוחמד ברכה: כלומר, מה שקיים או מה שהיה קיים הוא שאדמה בירושה שיש בה 200 אלף שקל מקבלת פטור עד 150 אלף שקל.
מוחמד ברכה: אם זה כבר קיים, אפשר להגיד שאדמה או ערך של דונם מעל 200 אלף שקל יהיה חייב ומתחת ל-200 אלף שקל החוב יימחק.
מוחמד ברכה: ואז, אפשר להוריד את הסעיף הזה ומחסלים את הסוגיה של חובות מס רכוש אחת ולתמיד.
א' שניידר: לא הבנתי דבר.
ויצמן שירי: גם אני לא הבנתי.
ויצמן שירי: האם אתה צמוד לחוק שלך?
א' שניידר: בחוק אין דבר.
ויצמן שירי: כתוב: "אדם שילם מס עבור תקופה העולה על עשר שנים..." ו"שילם אדם מס עבור תקופה העולה על...".
ויצמן שירי: מה זה קשור לדונם או לא-דונם?
ויצמן שירי: חבר-הכנסת ברכה, תדבר על החוק עצמו.
מוחמד ברכה: החוק מדבר על חובות מס רכוש.
מוחמד ברכה: (יו"ר הוועדה, חה"כ א' גולדשמידט, חוזר לחדר הישיבות.
מוחמד ברכה: ) א' גולדשמידט: סליחה.
מוחמד ברכה: חבר-הכנסת ברכה, בבקשה.
מוחמד ברכה: אינני רוצה לגולל את כל המסכת שמתלווה לנושא חובות מס רכוש.
מוחמד ברכה: מס רכוש בוטל או הורד לאפס החל ב-1 בינואר 2000, אך נשארו חובות מס רכוש שהצטברו ונצברו בגין מס בלתי צודק.
מוחמד ברכה: לכן, באה הצעת החוק, אחרי שנכשלו כל הנסיונות להידבר עם האוצר ולהגיע לסיכומים שיקלו על האנשים ולחסל את התופעה הזו שמלווה את האנשים, את חייהם ואת אדמתם.
מוחמד ברכה: מספרים לי, שיש עיקולים, למרות הבטחות האוצר שלא יהיו עיקולים.
מוחמד ברכה: לא רצינו להגיע לעניין הזה; במסגרת ועדת המשנה של חבר-הכנסת שטרית, במסגרת ועדת המשנה לאוכלוסיה הערבית בוועדת הכספים וגם במסגרת ועדת העבודה והרווחה דברים לא התקדמו, ולכן היה צורך בהגשת הצעת החוק הזו.
מוחמד ברכה: הסעיף הראשון אומר: "שילם אדם מס עבור תקופה העלה על עשר שנים מים שהקרקע בבעלותו, יחזיר לו המנהל כל סכום ששילם מעבר לעשר השנים האמורות ויהיה פטור מכל חוב נוסף".
מוחמד ברכה: הבנתי שיש בעיה בנושא החזרת כספים, ולכן אהיה מוכן, ואני מציע שהוועדה תקבל את התיקון שבמקום זה ייאמר: "שילם אדם מס עבור תקופה העולה על עשר שנים מיום שהקרקע בבעלותו, יהיה פטור מכל חוב נוסף", ואז להחליף את סעיף (ב) בסעיף חדש האומר: "בעל קרקע זכאי בכל שנה לניכוי משוויה של קרקע בסכום של 200 אלף שקל לכל דונם או כחלק יחסי בסכום וכו'".
מוחמד ברכה: כלומר, יש מצב קיים היום שמקבלים 200 אלף שקל לדונם.
יוסף יצחק פריצקי: יש דונם בהרצליה, ויש דונם בגליל.
יוסף יצחק פריצקי: דונם בהרצליה לא שווה כמו דונם בגליל.
מוחמד ברכה: לכן, אני לא רוצה הטבה לאנשים שעושים מסחר בקרקע.